C 484/30
HU
Az Európai Unió Hivatalos Lapja
2022.12.20.
A pénzforgalomba szánt euróérmék új nemzeti előlapja (2022/C 484/12)
A Portugália által kibocsátott új kéteurós, pénzforgalomba szánt emlékérme nemzeti előlapja A pénzforgalomba szánt euróérmék törvényes fizetőeszköznek minősülnek az euróövezet egészében.
A nyilvánosság és a pénzérméket kezelő felek tájékoztatása céljából a Bizottság közzéteszi az új érmék rajzolatának leírását (1).
A 2009. február 10-i tanácsi következtetéseknek (2) megfelelően az euróövezeti tagállamok és azok az országok, amelyek az Európai Unióval létrejött monetáris megállapodás alapján euróérmét bocsátanak ki, bizonyos feltételek – többek között a kéteurós címletre való korlátozás – betartása mellett pénzforgalomba szánt euró-emlékérmét bocsáthatnak ki.
Technikai jellemzőit tekintve e pénzérme megegyezik a többi kéteurós érmével, de nemzeti előlapján a megemlékezéshez kapcsolódó, nemzeti vagy európai szinten kiemelkedő szimbolikus jelentéssel bíró rajzolat szerepel.
Kibocsátó ország: Portugália A megemlékezés tárgya: A Dél-Atlanti-óceán átrepülésének 100. évfordulója, amelyet 1922-ben Gago Coutinho és Sacadura Cabral valósított meg.
A rajzolat leírása: Az átrepülés kizárólag belső navigációs eszközök használatával valósult meg: egy módosított szextánst és egy útiránykorrigálót használtak.
A rajzolat a Lisszabon és Rio de Janeiro közötti repülőút lebonyolításához használt három Fairey III kétfedelű repülőgép egyikét ábrázolja.
A peremirat a következő: „TRAVESSIA DO ATLÂNTICO SUL” (magyarul: A DÉL-ATLANTI-ÓCEÁN ÁTREPÜLÉSE).
A repülő alatt a „PORTUGAL 1922–2022” felirat látható.
A pénzverde portugál neve – „CASA DA MOEDA” – szerepel majd verdejelként.
Az érme külső gyűrűjén az európai zászló 12 csillaga látható.
Becsült kibocsátandó mennyiség: 1 000 000 darab A kibocsátás időpontja: 2022.
március
(1) A 2002-ben kibocsátott pénzérmék nemzeti előlapjait lásd: HL C 373., 2001.12.28., 1. o. (2) Lásd a Gazdasági és Pénzügyi Tanács 2009. február 10-i következtetéseit, valamint a pénzforgalomba szánt euróérmék nemzeti előlapjára és kibocsátására vonatkozó közös iránymutatásokról szóló, 2008. december 19-i bizottsági ajánlást (HL L 9., 2009.1.14., 52. o.).